
käskkirjaga  

FILMIARHIIVI ASEDIREKTORI 
AMETIJUHEND 

1.  ÜLDOSA

	1.1. Struktuuriüksuse nimetus
	filmiarhiiv

	1.2. Teenistuskoha nimetus 
	asedirektor

	1.3. Vahetu juht
	filmiarhiivi direktor

	1.4. Alluvad
	digiteerimisjuht ja säilitusvaldkonna teenistujad

	1.5. Asendaja
	määrab vajadusel filmiarhiivi direktor

	1.6. Keda asendab
	määrab vajadusel filmiarhiivi direktor


	2.  TEENISTUSKOHA EESMÄRK
	filmiarhiivi kogude säilitamise, digiteerimise ja kasutamisega seotud tegevuste planeerimine, korraldamine ja arendamine





3.  TEENISTUSÜLESANDED:

Asedirektor

3.1 planeerib, korraldab ja arendab filmiarhiivi kogude säilitamise, digiteerimise ja kasutamisega seotud tegevusi, sh
3.1.1 kujundab filmiarhiivi kogude säilitamise ja digiteerimise põhimõtteid ja arengusuundi;

3.1.2 planeerib arhivaalide konserveerimis- ja hoiutegevusi;

3.1.3 koordineerib digiteerimisprioriteetide kujundamist ja nendega seotud tööplaanide koostamist, võttes arvesse säilivusriskide maandamise vajadust ja kasutushuvi;
3.1.4 koordineerib filmide restaureerimistegevust;

3.1.5 võtab osa filmiarhiivi kogude kasutamisele suunatud teenuste arendamisest ja projektidest, sh projektikirjutamisest;

3.1.6 võtab osa audiovisuaalsete arhivaalide kogumist puudutavatest otsustusprotsessidest;

3.1.7 võtab osa filmiarhiivi aastaplaani ja eelarve koostamisest ning filmiarhiivi puudutavate õigusaktide, filmiarhiivi tegevuspõhimõtete ja muude juhiste täiendamisest;

3.1.8 võtab osa Rahvusarhiivi arengusihtide, poliitikate ja juhiste väljatöötamisest;
3.2 annab juhiseid ja korraldusi säilitusvaldkonna peaspetsialistile ja digiteerimisjuhile, kontrollib nende teenistuskohustuste täitmist ning koondab aruandluse;

3.3 teavitab filmiarhiivi direkorit teenistusülesannete täitmise käigust ja tulemustest;
3.4 nõustab filmiarhiivi direktorit oma pädevusvaldkondades;

3.5 teeb ettepanekuid oma pädevusvaldkondade arendamise ja eelarveliste vajaduste kohta;
3.6 täidab teisi ametikoha eesmärgist tulenevaid filmiarhiivi direktori korraldusi;

3.7 hoiab end kursis audiovisuaalvaldkonna arengutega, sh muudatustega õigusruumis ja täiendab end erialaselt.

4.  VASTUTUS
4.1  Teenistuja vastutab teenistusülesannete õigeaegse, korrektse, kohusetundliku, otstarbeka ja omakasupüüdmatu täitmise eest, kohustub järgima Rahvusarhiivi töökorralduse reegleid ja täitma töötervishoiualaseid nõudeid.

4.2  Teenistuja kohustub nii teenistussuhte ajal kui ka pärast teenistusest vabastamist mitte avaldama temale teenistuse tõttu teatavaks saanud teiste inimeste isikuandmeid ning asutusesiseseks kasutamiseks määratud teavet. 

4.3  Teenistuja järgib oma töös ametiala eetikanorme.

4.4  Teenistuja hoidub tegudest, mis kahjustavad tööandja mainet.
5.  ÕIGUSED
Asedirektoril on õigus
5.1  saada oma teenistusülesannete täitmiseks vajalikku informatsiooni Rahvusarhiivi teenistujatelt;

5.2  saada teenistusülesannete täitmiseks vajalikku täiendkoolitust;

5.3  teha ettepanekuid teenistusülesannete täitmiseks vajaliku erialakirjanduse tellimiseks;

5.4  teha ettepanekuid töö paremaks korraldamiseks oma pädevusvaldkondades, võimalike probleemide ennetamiseks või tekkinud probleemide lahendamiseks.
6.   KVALIFIKATSIOONINÕUDED
Asedirektor
6.1 omab vähemalt kõrgharidust, erialalast ettevalmistust ning eelnevat töökogemust arhiivinduse valdkonnas;
6.2 tunneb Rahvusarhiivi tegevusvaldkonda reguleerivaid õigusakte, normdokumente jm juhendeid ning oskab neid oma töövaldkonnas rakendada;

6.3 tunneb audiovisuaalsete arhivaalide kogumise, säilitamise ja kasutamise põhimõtteid;  

6.4 oskab kasutada teenistusülesannete täitmiseks vajalikku arvutitarkvara ja infosüsteeme;

6.5 valdab eesti keelt kõrgtasemel ja vähemalt ühte võõrkeelt kesktasemel ametialase sõnavara valdamisega;
6.6 on hea algatus- ja organiseerimisoskusega, analüüsi- ja üldistusvõimeline, hea suhtlemisoskusega ja pingetaluvusega, orienteeritud ametialasele koostööle ning oskab planeerida tööd ja aega.

